Diari Oficial de la Generalitat Valenciana


Sumari del DOGV 5327, del 18-08-2006 (2006/9323)

Concurs. Contracte administratiu especial de programació del sector l'Aljub (SAU de les normes subsidiàries del planejament municipal).
---------------------------------------------------------------------------------------------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/9323


Data del document
:   17-07-2006

Organisme emissor
:   Ajuntament de Tibi

Tipus de document
:   Concurs

Descriptors 

:   * Tibi
    * pla d'urbanisme

Concurs. Contracte administratiu especial de programació del sector l'Aljub (SAU de les normes subsidiàries del planejament municipal). [2006/Q9323]  
El Ple de la corporació que presidisc va aprovar, en la sessió del passat 31 de maig, el plec de clàusules administratives particulars que ha de regir el concurs per a l'adjudicació del programa d'actuació integrada per a l'ordenació del sector l'Aljub, del sòl apte per a urbanitzar establit en les normes subsidiàries del planejament municipal de Tibi i per a la gestió i execució de la unitat o unitats d'execució proposada en els projectes de planejament parcial que s'hi presenten.  
Amb data 14 de juliol de 2006 es va realitzar l'enviament, a l'Oficina de Publicacions del Diari Oficial de la Unió Europea, de l'anunci del concurs en els termes següents:  
1. Entitat adjudicadora  
a) Organisme: Ajuntament de Tibi (Alacant).  
b) Dependència que tramita l'expedient: Secretaria General.  
2. Objecte del contracte  
a) Descripció de l'objecte i del lloc d'execució: contracte administratiu especial de programació del sector l'Aljub (SAU de les normes subsidiàries del planejament municipal).  
b) Règim jurídic: establit en la Llei 16/2005, de 30 de desembre, Urbanística Valenciana (LUV), en les bases generals de caràcter supletori per a l'adjudicació de programes d'actuació integrada, aprovades pel Decret del Govern Valencià 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística (ROGTU), en les bases particulars reguladores de la programació del sector l'Aljub, aprovades pel Ple de l'Ajuntament de Tibi, en la sessió de 31 de maig de 2006, i en el Conveni Urbanístic per al desenvolupament del sòl apte per a urbanitzar de l'Aljub del terme municipal de Tibi, aprovat per l'Acord del Ple de l'Ajuntament, de 30 de març de 2005, en allò que no contradiga o resulte incompatible amb la LUV, el ROGTU o les bases generals o particulars.  
c) Termini d'execució del programa d'actuació integrada (PAI): determinat pels límits legals establits en la Llei Urbanística Valenciana.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs.  
4. Pressupost base de licitació  
Import total: segons estimació de les càrregues del PAI, que es calcularà per cada licitador en funció de l'extensió de l'àmbit de la unitat o unitats d'execució que pretenga programar, a raó de 14,54 euros/metre quadrat brut.  
5. Garantia provisional  
2% de l'estimació de les càrregues del PAI, que es calcularà per cada licitador en funció de l'extensió de l'àmbit de la unitat o unitats d'execució que pretenga programar, a raó de 0,29 euros/metre quadrat brut.  
6. Obtenció de documentació i informació  
a) Entitat: Ajuntament de Tibi.   
b) Domicili: avinguda de la Foia de Castalla, número 10.  
c) Localitat i codi postal: 03183 Tibi.  
d) Telèfon: 49 971 94 18.   
e) Telefax: 96 561 71 41.  
7. Requisits específics del contractista   
a) No s'exigix classificació.  
b) Solvència econòmica i financera i solvència tècnica i professional: es justificarà i s'acreditarà en qualsevol de les formes establides pels articles 122 i 123 LUV, amb les especialitats que en estos preceptes es contemplen per a les agrupacions d'interés urbanístic.  
8. Presentació de proposicions  
a) Data límit de presentació: el més gran dels dos terminis següents: el de tres mesos a comptar de la inserció en el Diari Oficial de la Unió Europea (Diari Oficial de la Generalitat) de l'anunci de concurs, o en el de sis mesos a comptar del 6 de juliol de 2006, data d'enviament del present anunci al Diari Oficial de la Generalitat.  
b) Documentació que cal presentar: l'establida en els articles 133, 126 i 127 LUV i coincidents del ROGTU.  
c) Lloc de presentació:  
Entitat: Ajuntament de Tibi. Registre General d'Entrada.   
Domicili: avinguda de la Foia de Castalla, número 10.  
Localitat i codi postal: 03052 Tibi.  
d) Admissió de variants: s'admeten, d'acord amb el que establix la base 10 de les particulars que regixen esta programació.  
9. Obertura de les ofertes  
Dins dels cinc dies següents a la puntuació de les alternatives tècniques, es procedirà a l'obertura de les proposicions juridicoeconòmiques en acte públic presidit pel secretari, qui n'alçarà acta.  
10. Despeses d'anuncis  
Aniran a compte de l'adjudicatari del PAI.  
12. Data d'enviament de l'anunci al Diari Oficial de la Unió Europea: 14 de juliol de 2006.  
Tibi, 17 de juliol de 2006.. L'alcalde: Jesús Ferrara Maches.